નવી દિલ્હીઃ બેંકોએ વિજય માલ્યાની ભારતમાં આવેલી સંપત્તિઓ વેચીને 963 કરોડ રૂપિયા વસૂલ કરી લીધા છે. સ્ટેટ બેન્ક ઓફ ઈન્ડિયા (એસબીઆઈ)ના એમડી અરિજિત બસુએ શુક્રવારે આ જાણકારી આપી. બસુએ જણાવ્યું કે લંડનમાં પણ રિકવરીના પ્રયાસો તેજ કરી દેવામાં આવ્યા છે. બ્રિટિશ હાઈકોર્ટે બ્રિટનના એનફોર્સમેન્ટ ઓફિસરને લંડનની પાસે હર્ટફોર્ડશાયરમાં માલ્યાની પ્રોપર્ટીમાં તલાશી અને જપ્તીની મંજૂરી આપી દીધી છે. આ આદેશ ભારતીય બેંકોના પણ પક્ષમાં છે. ભારતીય બેંકો માટે હવે વિદેશમાં માલ્યાની સંપત્તિ ફ્રીઝ કરી વસૂલાત કરવી સરળ થઈ જશે.